Merkezê Çapemenî û Îrtîbatî yê HPGyî derheqê çalakîyanê Zap û Avaşînî de eşkerayîya nûştekîye daye.
HPGyî da zanayene ke roja 16ê Teşrîna peyêne saet 15.30 de 2 helîkopterê Skorskyî yê artêşa tirkî ya îşxalkare ke herêma Zapî ya Wareyê Pawitişî yê Medya ser o perrayêne hetê gerîlayan ra ameyî hedefgirewtene. HPGyî vat ke dimayê gulevaranê giranî yê gerîlayan helîkopterî mecbûr mendê ke herême ra dûrî şirê.
HPGyî heman wextî de da vat ke “Roja 17ê Teşrîna peyêne saet 14.30 de zî helîkopterêkê Skorskyî yê artêşa tirkî ya îşxalkare gama ke wareyê Mervanus ê pabesteyê herêma Avaşînî ser o perrayo hetê hêzanê ma ra ameyo hedefgirewtene. Netîceyê pawanayîşanê bitesîran de helîkoptero ke nêeşkayo rotaya xo de aver şiro mecbûr mendo ke xo pey de bianco.”
